Hamdi Ferhati

Hamdi Ferhati u lind në Tiranë më 23 shtator 1918.  Së bashku me bashkëkohësin operatorin Mandi Koçi, xhiruan të parat kinokronika pas çlirimit të vendit në vitin 1947.  Më 1947-1948 xhiroi dokumentarin e tij të parë “Hekurudha Durrës-Tiranë”.  Gjatë punës në Kinostudio xhiroi qindra suzhete kronikash, punoi si bashkautor realizues i dhjetëra kinoditarëve dhe xhiroi në mënyrë autonome 90 filma kronikalë e dokumentare ndër të cilët “Qyteti i 1000 dritareve” me regji të Marianthi Xhakos 1959, “Kënga e Rozafës” 1960, “Teatri ynë” 1964, “Furra” 1970, etj.  Për veprimtarinë e tij të gjerë si kameraman në Kinostudio, si fotoreporter në ATSH etj., iu akordua titulli “Hero i Punës Socialiste”.  Vdiq në Tiranë më 1989.

Kategoria:Biografi shqiptare
Kategoria:Lindje 1918
Kategoria:Kinematografë shqiptarë
Kategoria:Vdekje 1989